கோர் விரப், அரராத் மலைகள்
1990 களில் இருந்து **ஆர்மீனியாவில் சுற்றுலா என்பது ஆர்மீனிய** பொருளாதாரத்திற்கு ஒரு முக்கிய துறையாக இருந்து வருகிறது. ஒவ்வொரு ஆண்டும் சுற்றுலாப் பயணிகளின் எண்ணிக்கை அரை மில்லியனுக்கும் அதிகமானோர் நாட்டிற்கு வருகை தருகின்றனர் (பெரும்பாலும் புலம்பெயர் தேசத்திலிருந்து வந்த ஆர்மீனியர்கள் ). பெரும்பாலான சர்வதேச சுற்றுலாப் பயணிகள் உருசியா, ஐரோப்பிய ஒன்றிய நாடுகள், அமெரிக்கா மற்றும் ஈரானில் இருந்து வருகிறார்கள் என்று ஆர்மீனிய பொருளாதார அமைச்சகம் தெரிவித்துள்ளது.  ஒப்பீட்டளவில் சிறியதாக இருந்தாலும், ஆர்மீனியாவில் நான்கு ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலகப் பாரம்பரியக் களங்கள் தளங்கள் உள்ளன.

உள் மற்றும் வெளிப்புற சிக்கல்கள் இருந்தபோதிலும், உள்வரும் சுற்றுலாப் பயணிகளின் எண்ணிக்கை 2007 முதல் தொடர்ந்து அதிகரித்து வருகிறது. 2019 ஆம் ஆண்டில் 1.9 மில்லியனுக்கும் அதிகமான உள்வரும் சுற்றுலாப் பயணிகளைப் பதிவு செய்துள்ளது. பெரும்பாலான சுற்றுலாப் பயணிகள் தலைநகரான யெரெவானில் தங்கள் பயணத்தை மையமாகக் கொண்டுள்ளனர். அங்கு பெரும்பாலான பயண முகவர் நிலையங்கள், இடங்கள் மற்றும் விடுதிகள் உள்ளன.

வெளிப்புற நடவடிக்கைகள், பார்வையிடல் மற்றும் இயற்கை சுற்றுலா ஆகியவை முதன்மை ஈர்ப்புகளாகத் தெரிகிறது. சாக்காட்ஸோர், ஜெர்முக், திலிஜன் ஆகியவை மலை விடுதிகள் என்று அழைக்கப்படுகின்றன. அவை தலைநகருக்கு வெளியே உள்ளன. ஒவ்வொரு நாளும் யெரெவானுக்குத் திரும்பாமல் அனைத்து ஆர்மீனியாவிலும் பயணங்களை மேற்கொள்வதற்காக சுற்றுலாப் பயணிகள் அந்த நகரங்களின் விடுதிகளில் தங்கியிருக்கிறார்கள். ஆர்மீனியாவின் பாரம்பரியத்தை பார்வைடும் பயணங்கள் சுற்றுலாப் பயணிகளிடையே மட்டுமல்ல, உள்ளூர் மக்களிடமும் பிரபலமாக உள்ளன. மலையேறுதல், முகாம், நடைபயணம் மற்றும் பிற வகையான வெளிப்புற நடவடிக்கைகளும் பொதுவானவை.

 ஹோட்டல் யெரெவான், 1926 இல் நிறுவப்பட்டது. முன்னர் "இன்டூரிஸ்ட்" என்று பெயரிடப்பட்டிருந்தது.
 டி லண்ட்ரெஸ் விடுதி, யெரெவன், 1891

பாதுகாப்பு
----------

நம்பியோ அமைப்பு வெளியிட்டுள்ள பாதுகாப்பு அட்டவணை 2020 சுவிட்சர்லாந்திற்கு இணையாக ஆர்மீனியாவை உலகின் 9 வது பாதுகாப்பான நாடாகக் கொண்டுள்ளது.

விளையாட்டு நடவடிக்கைகள்
-----------------------

2011 ஆம் ஆண்டில் ″ நேஷனல் ஜியோகிராஃபிக் டிராவலர் என்ற பத்திரிகை ஆர்மீனியாவுக்கு ஒரு வரலாற்று மற்றும் கலாச்சாரத்தை மட்டுமல்ல, தீவிர சுற்றுலா மாவட்டம் என்ற தகுதியையும் வழங்கியது. 

ஆர்மீனியா 85.9% மலைப் பகுதியைக் கொண்டுள்ளது. இது சுவிட்சர்லாந்து அல்லது நேபாளத்தை விட அதிகம்.  செயலில் உள்ள பயணிகளுக்கு பெரிய வாய்ப்புகளைத் திறக்கிறது.

விளையாட்டு மற்றும் தீவிர நடவடிக்கைகளில் ஆர்வமுள்ள சுற்றுலாப் பயணிகளுக்கு ஆர்மீனியா பல்வேறு இடங்களைக் கொண்டுள்ளது - பனிச்சறுக்கு,  மலையேறுதல், முகாம், நடைபயணம்,  குகைகளை ஆராய்வதற்கான பொழுதுபோக்கு நடவடிக்கைகள்,  பாராகிளைடிங், ஜிப்லைன்,    பலூன் விமானங்கள், ஹெலிகாப்டர் சுற்றுப்பயணங்கள் மற்றும் உலகின் தற்போதைய மிக நீண்ட மீளக்கூடிய வான்வழி டிராம்வே .

சுற்றுச்சூழல் சுற்றுலா
----------------------

ஆர்மீனியா வளர்ந்து வரும் சுற்றுச்சூழல் சுற்றுலா தலமாகவும் உள்ளது. இதில் வேளாண் சுற்றுலா, கிராமப்புற வாழ்க்கை அனுபவங்கள், ஆற்றில் பயணம், இருசக்கர வாகனப் பயணம் போன்ற நடவடிக்கைகள் உள்ளன. பிரபலமான சுற்றுச்சூழல் சுற்றுலாத் தலங்களில் கலவன், உர்ட்சாட்ஜோர் போன்ற கிராமங்கள் அடங்கும்; யெனோகவன், லாஸ்டிவர் மற்றும் பிற போன்ற சூழல் உறைவிட இடங்களும் உள்ளன. 

ஆர்மீனியாவில் நான்கு தற்காலிக உலக பாரம்பரிய தளங்களும் உள்ளன:

டிவின் நகரத்தின் தொல்பொருள் தளம், யெரெரூக்கின் தேவாலயம், தொல்பொருள் தளம், தடேவ் துறவியர் மடங்கள் , நோராவாங்கின் மடம் மற்றும் மேல் அமகோ பள்ளத்தாக்கு போன்றவை. 

* ஹக்பத்தின் மடாலயம்ஹக்பத்தின் மடாலயம்
* சுவார்ட்நோசின் தொல்பொருள் தளம்சுவார்ட்நோசின் தொல்பொருள் தளம்
* கெகார்ட் மடாலயம்கெகார்ட் மடாலயம்
* மேல் ஆசாத் பள்ளத்தாக்குமேல் ஆசாத் பள்ளத்தாக்கு

மேற்கோள்கள்
-----------

1. ↑  "Tourism Statistics for 2016 and 2017 by ArmStat". .
2. ↑  "Safety Index by Country 2020". .
3. ↑  "Экстремальный туризм в Армении оценил известный журнал "National Geographic Traveler"". *Prohotel.ru*. 23 September 2013. .
4. ↑  "Percentage of Mountain Area per Country (map)". .
5. ↑  "Ropeway Tsaghkadzor" (in en-US). .
6. ↑  "Արշավներ և լեռնագնացություն Հայաստանում / ArmGeo" (in en-US). .
7. ↑  "Caving / Քարանձավախուզություն « Armenian Extreme Club" (in en). .
8. ↑  Paruyryan, MheR. "Yell Extreme Park - Homepage" (in en-US). .
9. ↑  "Zip Line Tsaghkadzor | Arshavner Akumb" (in en-US) இம் மூலத்தில் இருந்து 2018-01-17 அன்று. பரணிடப்பட்டது.. .
10. ↑  "Yerevan Zipline Airlines" (in en). .
11. ↑  "SKYBALL" (in ru-RU). .
12. ↑  "Ecotourism in Armenia • Bumpylands". bumpylands.com இம் மூலத்தில் இருந்து 2019-08-25 அன்று. பரணிடப்பட்டது.. .
13. ↑  "Armenia - World Heritage Site - Pictures, info and travel reports". .

வெளி இணைப்புகள்
---------------


விக்கிப்பயணத்தில் ***Armenia*** என்ற இடத்திற்கான பயண வழிகாட்டி உள்ளது.

* The official tourism website of Armenia
* Armenian properties inscribed on the World Heritage List